Suldalslågen

Suldalslågen er en elv som renner gjennom Suldal i Rogaland. Elva utgjør den nederste delen av Suldalsvassdraget. Den har sitt opphav ved Suldalsvatnet (69 moh) og munner ut i Sandsfjorden ved tettstedet Sand. Gjuvefoss og Sandsfossen er fosser i Suldalslågen. Suldalslågen er en meget god lakseelv – særlig ved utløpet nedenfor Sandsfossen – og her er det fisket laks helt opp til 34 kilo. Ved Sandsfossen er det et laksestudio der man kan studere laksens ferd opp gjennom en laksetrapp.

Suldalsvassdraget 

Suldalsvassdraget er et av de lengste vassdragene på vestlandet og det lengste i Rogaland. 

Større innsjøer i vassdraget er

 Suldalsvatnet
 Røldalsvatnet
 Holmavatnet

Kraftproduksjon 
Suldalslågen er blitt regulert to ganger. Ved Røldal-Suldal-utbyggingen på 1960-tallet ble hele vassdraget ovenfor Suldalsvatnet regulert, mens det ikke var reguleringer i selve lågen. Reguleringen førte imidlertid til større vintervassføring og mindre sommervassføring. Ved utbyggingen av Ulla-Førre på 1980-tallet ble vassdragene Ulla og Førre overført til suldalsiden. Etter at kraftverkene Saurdal og Kvilldal har utnytta fallhøyden flyter også disse vannmassene ut i Suldalsvatnet. For å kompensere for de ekstra vannmassene fra Ulla og Førre reguleres Suldalsvatnet til Hylen kraftverk innerst i Hylsfjorden. Her utnyttes fallet fra Suldalsvatnet ned til havets nivå.

Referanser

Litteratur 
 Tor Sylte, Laksen og lågen, Stavanger 1981, ISBN 8270960950

Elver i Rogaland
Suldals geografi
Steder avbildet på norske kommunevåpen
Suldalsvassdraget